CELEX: 62014TN0589
Language: mt
Date: 2014-08-08 00:00:00
Title: Kawża T-589/14: Rikors ippreżentat fit- 8 ta’ Awwissu 2014 – Musso vs Il-Parlament

6.10.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 351/22
            
         Rikors ippreżentat fit-8 ta’ Awwissu 2014 – Musso vs Il-Parlament
   (Kawża T-589/14)
   2014/C 351/28
   Lingwa tal-kawża: il-Franċiż
   
      Partijiet
   
   
      Rikorrent: François Musso (Ajaccio, Franza) (rappreżentant: A. Gross, avukat)
   
      Konvenut: Il-Parlament Ewropew
   
      Talbiet tar-rikorrent
   
   
               —
            
            
               tilqa’ dan ir-rikors u tiddikjarah fondat;
            
         
               —
            
            
               tannulla d-deċiżjoni tas-26 ta’ Ġunju 2014:
               
                           —
                        
                        
                           prinċipalment, abbażi tal-irregolarità proċedurali minħabba fin-nuqqas ta’ firma tal-President;
                        
                     
                           —
                        
                        
                           inkella abbażi tal-ksur tad-drittijiet tad-difiża għall-assenza ta’ pubbliċità tad-deċiżjoni tas-17 ta’ Lulju 1996 li sservi bħala bażi għad-deċiżjoni tas-26 ta’ Ġunju 2014;
                        
                     
                           —
                        
                        
                           inkella abbażi tal-ksur tal-prinċipju ta’ kontradittorju;
                        
                     
                           —
                        
                        
                           inkella abbażi ta’ insuffiċjenza ta’ motivi għad-deċiżjoni tas-26 ta’ Ġunju 2014;
                        
                     
                           —
                        
                        
                           inkella abbażi tal-ksur tal-prinċipju tat-terminu raġonevoli li jaffettwa l-eżerċizzju tad-drittijiet tad-difiża;
                        
                     
                           —
                        
                        
                           inkella abbażi tal-ksur tal-prinċipju tad-dritt akkwistat;
                        
                     
         
               —
            
            
               tirreżerva lir-rikorrent id-drittijiet, il-ħlas, il-mezzi u l-azzjonijiet l-oħra kollha dovuti;
            
         
               —
            
            
               tikkundanna lill-konvenut għall-ispejjeż kollha ta’ din l-istanza.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka sitt motivi.
   
               1.
            
            
               L-ewwel motiv ibbażat fuq irregolarità proċedurali tad-deċiżjoni kkontestata tas-26 ta’ Ġunju 2014, peress li din tal-aħħar ma kinitx ġiet iffirmata mill-President tal-Parlament skont regolament intern tal-Parlament Ewropew.
            
         
               2.
            
            
               It-tieni motiv ibbażat fuq ksur tad-drittijiet tad-difiża tar-rikorrent, sa fejn id-deċiżjoni tas-17 ta’ Lulju 1996 li kienet isservi bħala bażi għad-deċiżjoni kkontestata tas-26 ta’ Ġunju 2014, allegatament ma kinitx ġiet ippubblikata, bi ksur tal-Artikolu 28 tar-regolament intern tal-membri.
            
         
               3.
            
            
               It-tielet motiv ibbażat fuq ksur tal-prinċipju ta’ kontradittorju.
            
         
               4.
            
            
               Ir-raba’ motiv ibbażat fuq insuffiċjenza ta’ motivi tad-deċiżjoni kkontestata.
            
         
               5.
            
            
               Il-ħames motiv ibbażat fuq ksur tal-prinċipju tat-terminu raġonevoli, peress li Parlament stenna tmien snin qabel ma beda l-proċedura ta’ rkupru kontra r-rikorrent.
            
         
               6.
            
            
               Is-sitt motiv ibbażat fuq ksur tal-prinċipju tad-dritt miksub, sa fejn id-deċiżjoni kkontestata tippreġudika d-drittijiet għall-pensjoni li r-rikorrent allegatament kiseb fit-3 ta’ Awwissu 1994.